Shalom ja tere õhtust! Eetris on TV7 lisraeli Uudised Jeruusalemmast.
Olen Erin Viner ja asendan Jonathan Hessenit.
Põhiteemad -
Iisraeli kaitseminister hoiatab:
kui Hezbollah peaks alustama sõda Iisraeli vastu,
naaseb Liibanon kiviaega.
Iraani Islamivabariik taasavas saatkonna Saudi Araabia Kuningriigis.
IAEA peadirektor tunnistab:
agentuur ei suuda tõestada ega ümber lükata Iraani selgitust
deklareerimata inimtekkelise uraani päritolu kohta,
mis on peaaegu relva tasemel.
Iisraeli kaitseminister Yoav Gallant hoiatas terrorirühmitust Hezbollah,
et selle baasriik Liibanon kannatab raskete tagajärgede käes,
kui ta üritab juudiriigi vastu sõda provotseerida.
Külastanud Iisraeli armee (IDF) ulatuslikku õppust "Kindel käsi"
hoiatas Jeruusalemma kõrgeim kaitseametnik,
et Iisrael korraldab oma põhjanaabrile enneolematu hävingu,
kui Iraani käsilane konflikti õhutaks.
Õppuse "Kindel käsi" haripunktis käisin täna Põhja väejuhatuse staabis,
millel lasub manöövrite lahinguõppuse raskuskese.
Jälgisin diviisi, brigaade ja peakorteri staapi.
Tahan öelda Iisraeli avalikkusele: meil on suurepärased võitlejad.
Kui Hezbollah teeb vea ja alustab sõda Iisraeli vastu,
anname Hezbollah'le ülitugeva löögi ja saadame Liibanoni tagasi kiviaega.
Kaitseminister Gallant käsitles Iraani ülehelikiirusega raketi avalikustamist,
mille lennuulatus olevat 1400 km.
Kuigi Iraani Revolutsioonikaardi lennundusdivisjon uhkeldab,
et relv suudab ülitäpselt läbistada ka keerukaimaid raketitõrjesüsteeme,
sarnaneb see Venemaa hüperheliraketile,
mille ameeriklaste maa-õhk patareid hiljuti Ukraina taeva kohal tabasid.
Kindral Gallant kinnitas aga,
et Jeruusalemmal on palju suuremad kaitsevõimed,
millega mitte ainult tõrjuda, vaid ka hävitada iraanlaste katsed
ohustada Iisraeli kodanike julgeolekut.
Kuulen hooplevaid sõnu igasugustest kohtadest ja kuulen,
kuidas meie vaenlased uhkeldavad relvade arenguga.
Kõigile neile süsteemidele on meil paremad vastused
nii merel, õhus kui ka maal, nii rünnakul kui ka kaitses.
Teame, kuidas kaitsta Iisraeli kodanikke
ja kuidas anda vaenlastele otsustav löök,
kui nad peaksid meie vastu sõda alustama.
Oluline on selgitada, et Iisraeli maa-õhk süsteem Arrow 3
on eksoatmosfääriline ülihelikiirusega ballistiliste rakettide programm,
mida on rahastatud, arendatud ja toodetud ühiselt koos USAga.
Arrow 3 tõestatud edukad püüdmised äratavad suurt huvi teistes riikides,
kes loodavad võimalusele seda kaitseotstarbel omandada,
sealhulgas Aserbaidžaan 2021. a ja hiljuti ka Saksamaa.
Lisaks on oluline märkida,
et Arrow 3 on Iisraeli õhutõrjearsenali kõige välimine kiht ―
mis loomulikult hõlmab ka Arrow 2; David's Slingi (Taaveti ling),
mille ostis hiljuti Soome, ja Iron Dome'i süsteemi,
paljude teiste püüdurvõimete kõrval.
Muide, Ameerika Ühendriikidel on võrdväärse partnerina juurdepääs
kõigile neile Iisraeli süsteemidele.
Kongressi toetus on vastavalt suurenenud
vastuseks Iraani Islamivabariigist lähtuvatele kasvavatele ohtudele,
et veelgi suurendada Iisraeli kvalitatiivset sõjalist paremust
nii ründe- kui ka kaitsepositsioonidel.
Sellele juhtis erilist tähelepanu USA välisminister Antony Blinken
oma kõnes võimsa Ameerika-Iisraeli Avalike Suhete Komitee (AIPAC)
2023. aasta poliitikatippkohtumisel.
Vahetult enne reisi Riyadhi rääkis Washingtoni esidiplomaat osalejaile
täiendavast võtmestrateegiast, mida Valge Maja kasutab
Iisraeli julgeolekutugevdamiseks, mis hõlmab koordineeritud tööd
juudiriigi edasiseks integreerimiseks valdava moslemienamusega regiooni.
Seda kolmeosalist lähenemist - diplomaatia, majanduslik surve,
heidutus, mis hõlmab ka Iisraeli sõjaliste võimete tugevdamist,
toetavad mõlemad parteid, ja see annab meile tugevaima positsiooni
Iraani tuumaohuga toimetulemiseks
samamoodi nagu tegeleme ka teiste Iraani režiimi kujutatud väljakutsetega.
USA edendab Iisraeli ja meie enda julgeolekut ka teisel olulisel moel,
töötades selle nimel, et süvendada Iisraeli suhteid oma naabritega,
edendamaks meie sihti - regionaalset integratsiooni ja deeskaleerumist.
Pärast kõnet sõitis Blinken Saudi Araabia Kuningriiki,
kus ta maandus eile õhtul.
Ametlikul riigivisiidil keskendutakse kolmele põhiteemale;
millest esimene on kinnitada,
et Iraani-vastane koalitsioon jätkab oma olulise funktsiooni säilitamist.
Blinken vestleb ka tähtsa Pärsia Lahe Koostöönõukoguga
ning tegeleb Washingtoni ja Riyadhi kahepoolsete suhete parandamisega.
Sellegipoolest avas Iraan uuesti oma saatkonna Saudi Araabia pealinnas,
mis ei paistnud olevat juhus. Üsna pidulik tseremoonia
toimus samal päeval, kui Blinken pidi saabuma.
Lisaks on huvitav märkida, et Iraani asevälisminister Alireza Bikdeli
kasutas asukohamaa araabia keele asemel oma kõnes inglise keelt,
et kuulutada "uue ajastu" algust kahe endise regionaalse rivaali vahel.
Esinduse taasavamise tõttu oleme tunnistajaks uuele peatükile
kahepoolsetes ja regionaalsetes suhetes ning piirkond liigub,
allahi tahtel, suurema koostöö ja lähenemise suunas,
et saavutada stabiilsus, õitseng ja progress.
Seotud teemal - arvatakse,
et USA on pikka aega kasutanud kolmandate poolte tagatoakanaleid,
edastamaks Iraanile sõnumeid pika nimekirja teemade suhtes,
eriti ponnistuste suhtes jõuda kokkuleppele
ajatolla režiimi tuumaprogrammi piiramises
vastutasuks majandussanktsioonide piiratud tühistamise eest.
USA Välisministeeriumi pressiesindaja asetäitjalt Vedant Patelilt küsiti,
kas äsja taasavatud Iraani saatkond Saudi Araabias
võiks olla selliseks sidekanaliks Teherani ja Washingtoni vahel.
Üldiselt oleme kaua julgustanud otsest dialoogi ja diplomaatiat,
sealhulgas Iraani ja regionaalsete valitsuste vahel.
Suursaadikute vahetus poleks selle dialoogi käigus üllatav samm.
Ja loodame jätkuvalt, et dialoog aitab kaasa pingete leevendamisele,
regionaalse stabiilsuse suurendamisele
ja tegeleb muude pikaajaliste piirkondlike probleemidega.
Kuigi USA presidendi Joe Bideni valitsus on keeldunud tunnistamast
tagatoakõnelusi Iraani tuumaprogrammi teemal,
kerkisid teated nende diplomaatiliste jõupingutuste kohta taas päevakorda
Rahvusvahelise Aatomienergia- agentuuri juhatuse kvartaliistungil,
kus Teherani tuumarikkumised taas esile tõusid.
IAEA peadirektori Rafael Grossi sõnul ei ole ÜRO järelevalveorganisatsioonil
Teherani vaidlustatud tuumaarengu üle veel piisavat järelevalvet,
kuigi mõnede eemaldatud seiresüsteemide taaspaigaldamisel
on tehtud mõningaid piiratud edusamme.
Loomulikult on seadmete taaspaigaldamine väga oluline.
Kaamerad, mis eemaldati või lahti ühendati,
või elektrooniline seiresüsteem, mida peame ehk kontrollima
ning rikastustasemete ja aktiivsuse kontrollimine on väga-väga oluline.
Kuid on ilmne, et teabes on olnud oluline lünk
ja iseloomustaksin seda kahte tüüpi lünkadena.
Ehk mäletate, et teema on veidi kompleksne ja keerukas,
kuid nii see on.
Ühel minu Teherani-reisil 2021. a veebruaris oli meil kokkulepe,
kui otsustasime, et meil on kõik need süsteemid,
kuid teavet hoitakse väga keerulisel ja segasel viisil pitserite taga,
kuid ilma, et meil sellele teabele juurdepääs oleks. See on üks asi.
Sest meil polnud kunagi sellele teabele juurdepääsu.
See teave, kui Iraan otsustas eelmisel suvel need süsteemid lahti ühendada
Noh, see jäi sinna. Ja siis on lünkade lünk.
Sellest punktist praeguseni on tühimik, kus meil pole kaameraid,
meil pole midagi olnud.
Nii et ei mingit teavet, ei kaameraid, ei midagi!
Grossi tõrjus mis tahes eksimusi, kui talt paluti täiendavat vastust
Iisraeli ametnike süüdistustele, et IAEA on Iraani pettuse ees "alistunud".
Me ei politiseeri kunagi harjutusi.
Meil on standardid, mida alati rakendame.
Nii et igal juhul ütleksin, et politiseerumine on vaataja silmades.
IAEA peadirektor selgitas põhjust,
miks otsustas agentuur nõustuda Iraani seisukohaga, vähemalt esialgu,
inimtekkelise uraani päritolu suhtes 83% puhtusastmega,
mis on vähem kui 7% kaugusel relva taseme materjalist.
Iraan on esitanud meile selgituse,
mida nimetaksime usutavaks, mitte võimatuks.
Seega ei saa me heas usus öelda, et see on võimatu.
Meil pole täiendavaid tõendeid.
Oleme pöördunud teiste liikmesriikide (Venemaa) poole,
kes võisid olla seotud Iraani selgitusega,
et see oli osa Nõukogude Liidu ajal läbi viidud kaevandustegevusest
ja seoses sellega võisid need jäljed lähtuda
seal asunud laborist.
See pole võimatu. Meil pole võimalust seda tõestada,
kuid me ei saa seda ka ümber lükata.
Aitäh, et vaatasite TV7 Iisraeli Uudiseid!
Palvetage rahu Jeruusalemmale ja lunastust Iisraelile!
Olen Erin Viner. Õnnistatud õhtut!
Kohtumiseni homme samal ajal!
Tõlge: Monika Jaaguri